**Z A P I S N I K**

sa 22. sjednice Općinskog vijeća Općine Tompojevci, održane u Hrvatskom domu, Radićeva 23, Tompojevci, dana 28. rujna 2020. godine s početkom u 18,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Zdravko Galović
4. Jelena Kovačević
5. Bernadica Sitaš
6. Damir Tkalec
7. Amalija Lovrić
8. Dejan Ljikar
9. Tomislav Panenić
10. Ivan Štefanac
11. Danijel Račman
12. Tatjana Penavić

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent
6. Andrea Horvatović – referent – komunalni i poljoprivredni redar
7. Mladen Markešić - upravitelj RA TINTL

Predsjednik Općinskog vijeća pozdravlja nazočne, posebno Mladena Markešića i donačelnicu Kristinu, koja se vratila nakon poroda, utvrđuje da postoji kvorum za održavanje sjednice (nazočno svih 12 vijećnika) i da se mogu donositi pravovaljane odluke, te predlaže dnevni red:

1. Usvajanje skraćenog zapisnika s prošle sjednice Općinskog vijeća.
2. Prijedlog Odluke o usvajanju polugodišnjeg izvještaja o izvršenju Proračuna Općine Tompojevci za2020. g.
3. Prijedlog Odluke o davanju prethodne suglasnosti na nacrt Statuta razvojne agencije TINTL.
4. Izvješće o radu Općinskog načelnika Općine Tompojevci za razdoblje od 01.01. – 30.06.2020.g.
5. Izvješće o radu referenta - komunalnog i poljoprivrednog redara Općine Tompojevci za razdoblje od 01.01. – 30.06.2020.g.
6. Različito.

Dnevni red jednoglasno prihvaćen ( 12 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 12 glasova „ZA“).**

**Točka 2.**

*Prijedlog Odluke o usvajanju polugodišnjeg izvještaja o izvršenju proračuna Općine Tompojevci za 2020. godinu*

Pr**e**dsjednik Općinskog vijeća daje riječ Mariji Filipović.

*Marija Filipović* – u polugodišnjem izvještaju o izvršenju proračuna za 2020. godinu utvrđeni su prihodi u iznosu od 2.192.447,75 kn tj. 28,37 % od plana. Prihodi se odnose na prihode poslovanja i prihode od nefinancijske imovine.

Ukupno ostvareni rashodi iznose 1.510.215,33 kn, odnosno 17,54% od plana. Rashodi se odnose na rashode za zaposlene , materijalne rashode, financijske rashode, dane pomoći, naknade građanima i kućanstvima, , ostali rashodi i rashodi za nabavu nefinancijske imovine. Svi prihodi i rashodi detaljno su opisani u posebno dijelu gdje je vidljivo na što se odnose, njihovo iznos i postotak izvršenja. Stanje nenaplaćenih potraživanja kao i obveze su specificirane. Potraživanja iznose 1.898.612,00 kn. Stanje nenaplaćenih obveza iznosi 270.998,00 kn. Nadalje, u polugodišnjem izvještaju prikazano je i izvršenje plana razvojnih programa. Sa 30.6.2020. utvrđen je višak prihoda od 682.232,00 kn, koji je pribrojen višku prihoda iz prethodnog razdoblja, tako da višak prihoda iznosi 3.732.280,00 kn.

Općinsko vijeće je (bez rasprave) jednoglasno sa 12 glasova „ZA“ donijelo:

**Odluku o usvajanju polugodišnjeg izvještaja o izvršenju proračuna**

**Općine Tompojevci za 2020. godinu**

**Točka 3.**

*Prijedlog Odluke o davanju prethodne suglasnosti na nacrt Statuta razvojne agencije TINTL*

Pr**e**dsjednik Općinskog vijeća daje riječ Mladenu Markešiću.

Mladen Markešić - pozdravlja sve nazočne. Nakon osnivanja razvojne agencije podnijeli su zahtjev ministarstvu regionalnog razvoja za korištenje naziva na engleskom jeziku i u razgovoru s njima preporučeno im je još nekoliko izmjena u statutu, a radi se o ustrojstvu, donošenju akata i stupanju na snagu tih akata. Prijedlog Nikole, djelatnika koji je radio na tim izmjenama, je da se ide na donošenje novog Statuta, kojeg donosi Upravno vijeće uz pribavljenu suglasnost Općinskih vijeća.

Općinsko vijeće je (bez rasprave) jednoglasno sa 12 glasova „ZA“ donijelo:

**Odluku o davanju prethodne suglasnosti na nacrt Statuta razvojne agencije TINTL**

**Točka 4.**

*Izvješće o radu Općinskog načelnika Općine Tompojevci za razdoblje*

*od 01.01 - 30.06. 2020.godine*

Pr**e**dsjednik Općinskog vijeća daje riječ Općinskom načelniku.

*Općinski načelnik -*  je podnio izvješće o dosadašnjem radu ( za period od 01.01 – 30.06.2020.) i o poduzetim aktivnostima (po područjima navedenim u izvješću), te naglasio da je Marija pojasnila financijski dio, pobrojani su akti koje predlaže načelnik, prijava projekata ide u slijedu kako može pratiti proračun. Nas, koji smo slabije razvijeni, zaobilazi se u dodijeli financijskih sredstava kod odobrenja projekata, više može reći Mladen. Predškola se odradila online, zahvaljuje svima na tome. Spomenici za Tompojevce i Bokšić su gotovi i dolaze u srijedu. Otvoren za pitanja.

Otvorena rasprava.

Tomislav Panenić – postavlja pitanje pročelnici u vezi nadležnosti donošenja Odluke o raspisivanju javnog natječaja za zakup poljoprivrednog zemljišta u vlasništvu RH na području Općine Tompojevci

Kata Cvitković – Odluku donosi Općinsko vijeće, a načelnik je bio predlagatelj.

Mladen Markešić – govorio o dinamici povlačenja financijski sredstava za rekonstrukciju društvenog doma u Mikluševcima, te dodao kako do kraja godine nije moguće povući cjelokupni iznos.

Općinsko vijeće jednoglasno sa 12 glasova „ZA“ , donijelo:

**Odluku o prihvaćanju izvješća o radu Općinskog načelnika Općine Tompojevci za razdoblje**

**od 01.01. – 30.06. 2020.godine**

**Točka 5.**

*Izvješće o radu referenta - komunalnog i poljoprivrednog redara Općine Tompojevci za razdoblje od 01.01. – 30.06.2020.g.*

Pr**e**dsjednik Općinskog vijeća daje riječ Andrei Horvatović.

Andrea Horvatović - u materijalima za sjednicu dobili ste polugodišnje izvješće o radu komunalnog i poljoprivrednog redara i na taj način se upoznali s poslovima koje sam obavljala. Što se tiče komunalnog reda, do sada nije izrečena niti jedna kazna problemi su se rješavali usmenim upozorenjima i razgovorom. Što se tiče komunalne i grobne naknade, pronalazi nasljednike iza preminulih osoba na osnovi zemljišnoknjižnih uložaka i oni će se dužiti od iduće godine i takvih je do sada 30 za komunalnu i 10 za grobnu. Ove godine do 30.06.2020. izdano je 24 rješenja za komunalnu naknadu od čega su 4 rješenja novih korisnika. Do 30.06.2020. za grobnu naknadu izdano je 33 rješenja, novih evidentiranih korisnika grobnog mjesta je 13. Izdano je 4 rješenja za kupovinu grobnog mjesta, 2 za obnovu i 3 za izgradnju. U vezi poljoprivrednih zemljišta postoji problem da puno poljoprivrednika izlazi iz svojih njiva, ulazi se u tuđe njive, preoravaju se poljski putevi. Teško je utvrditi gdje se nalazi kamen, gdje završava čestica, a preko Geoportala je teško utvrditi takve stvari, i samim time postoji mogućnost da se poljoprivrednici zakinu za svoje usjeve. Dan ili dva prije svakog odvoza se čujem s gospođom iz Komunalca i ukažem na problematična mjesta u vezi prepunih kontejnera. Petkom se odvozi miješani otpad, a plastika i papir prema rasporedu, bez obzira što je u nekom od naselja pun kontejner plastike ili papira. Ukoliko je npr. u papir ubačena i plastika, tada neće isprazniti, a postojao je i takav problem. Malo ljudi kući odvaja otpad i sve nose u kontejnere i zato se brzo kontejneri napune. Najveći problem predstavljaju psi lutalice. Jako ih je puno. U skloništu su trenutno 3 psa, računi su veliki, a možete zamisliti o kakvim bi se troškovima radilo da se sve lutalice zbrinu u sklonište. Kontaktirala sam i veterinare i lovce, oni ne smiju i zabranjeno im je bilo kakvo postupanje prema napuštenim životinjama. Većina tih pasa nije čipirana pa se ne može utvrditi vlasnik.

Otvorena rasprava.

Tomislav Panenić – ja sam bio inicijator da se nađe ova tema na sjednici i da se vidi što je napravljeno i koja je uloga komunalnog i poljoprivrednog redara, jer dosta pitanja na ovu temu na prošlim sjednicama je bilo upućeno načelniku. Nadalje, iznio je svoje viđenje poslova i obveza komunalnog i poljoprivrednog redara, te naglasio kako bi se trebao izraditi plan rada, a izvješće bi trebalo sadržavati podatke o prijavljenim, uočenim i riješenim problemima, jer ovo izvješće je napisano u formi literarnog rada. Što se tiče uniformiranosti, ljudi te moraju prepoznavati i znati kome se treba obratiti. Stoga predlaže da se objavi kontakt na oglasnim pločama.

Amalija Lovrić – pita kad se odvozi smeće sa groblja, ekološko odvajanje u Berku na groblju je hrpa smeća, a kontejneri su prepuni.

Dubravko Martić – oni ga neće odvesti ako se napuni prije predviđenog odvoza.

Tatjana Penavić – ne odvoze smeće ni sa silosa u Berku, kažu da se prethodno trebaju najaviti, a u

komposišta se bacaju i lampioni pa se zato brzo napune.

Općinski načelnik – ovih dana smo zapalili to smeće iz komposišta.

Tomislav panenić – treba pratiti kad se odvozi smeće i odmah ih kontaktirati ukoliko isto nisu odvezli.

Dubravko Martić – predlaže da se objavi raspored odvoza papira i plastike, jer ljudi su zaboravili, pa zato nose na zelene otoke i da se na oglasnim pločama objave podaci i kontakt komunalnog i poljoprivrednog redara.

Amalija Lovrić – kad mi nešto prijavimo, kad ćemo dobiti odgovor da li je to napravljeno.

Andrea Horvatović – kad bude riješeno.

Općinsko vijeće jednoglasno sa 12 glasova „ZA“ , donijelo:

**Odluku o prihvaćanju Izvješća o radu referenta - komunalnog i poljoprivrednog redara Općine Tompojevci za razdoblje od 01.01. – 30.06.2020.g.**

**Točka 6.**

*Različito*

Damir Tkalec- postavlja pitanje pročelnici u vezi izdavanja rješenja za grobnu naknadu i naveo primjer Općine Tovarnik koja mu je poslala rješenje za osobe prezimena Tkalec ukopane na groblju u Ilači, a da se on sam nije prijavio kao korisnik tih grobnih mjesta.

Kata Cvitković – mi izdajemo rješenja na temelju prijave, odnosno zahtjeva. Obveza plaćanja grobne naknade nakon što korisnik grobnog mjesta umre ide u ostavinu i obveza se nasljeđuje. Međutim to svi javni bilježnici ne rade, stoga nama ostaje problem kome, nakon smrti korisnika, naplaćivati grobnu naknadu.

Tomislav Panenić – da li se neko kad se prijavi da će se ukopati umrla osoba, duži unazad za to grobno mjesto, ukoliko do tada nije plaćao.

Općinski načelnik – pojašnjava odluku o naplati i da nije moguće unazad naplaćivati.

Amalija Lovrić – iznosi problem patronažne službe i pita da li općina tu može nešto učiniti da se to riješi, odnosno poboljša.

Općinski načelnik – dogovorit će sastanak s gospodinom Lohinski i vidjeti kako to riješiti. Nadalje govori o održanom sastanku sa Danijelom Račmanom i Janošem Kery u vezi korištenja prostora u Čakovcima, zahvaljuje se Tatjani na organizaciji dana stradanja Berka, najavljuje ista obilježavanja u Bokšiću, Mikluševcima i Tompojevcima, te događanja oko otkrivanja spomen obilježja u Bokšiću i Tompojevcima.

Zapisnik vodila Predsjednik Općinskog vijeća

Kata Cvitković Dubravko Martić